Prima doamnă a Ucrainei, Olena Zelenska, a sosit duminică într-o vizită în capitala Serbiei, Belgrad, împreună cu șeful diplomației ucrainene, Dmitro Kuleba, fiind pentru prima dată când o delegaţie ucraineană la nivel înalt vine în Serbia după ce Rusia a lansat ofensiva militară asupra Kievului, informează Reuters.
Alături de prima doamnă a Serbiei, Tamara Vucic, şi de ministrul Kuleba, Olena Zelenska a făcut un tur al Belgradului şi a vizitat fortăreaţa medievală Kalemegdan, potrivit agenției sârbe de presă Tanjug.
#BREAKING #Ukraine #Serbia First Lady of Ukraine, Olena Zelenska, is on a bilateral visit to Belgrade.
— The National Independent (@NationalIndNews) May 12, 2024
Accompanying her in the Serbian capital are Serbian Foreign Minister Marko Đurić, Ukrainian Foreign Minister Dmytro Kuleba, and Ukrainian Ambassador to Belgrade Volodymyr… pic.twitter.com/WpHv2gugXG
De asemenea, soţia preşedintelui Volodimir Zelenski a asistat la semnarea unui acord de cooperare între universităţile din Belgrad şi Kiev.
Serbia, care aspiră să adere la UE, a condamnat încălcarea integrităţii teritoriale a Ucrainei în urma agresiunii militare ruse lansate în februarie 2022, dar a refuzat până în prezent cererile statelor occidentale de a se ralia sancţiunilor contra Rusiei, ţară cu care menţine legături tradiţionale de prietenie, notează Agerpres.
Serbia ar fi furnizat arme şi muniţii Ucrainei, potrivit Pentagonului
În schimb, Serbia a preluat mii de refugiaţi ucraineni, a oferit Kievului ajutoare umanitare şi a promis asistenţă pentru operaţiunile de deminare a teritoriului ucrainean în cadrul viitoarelor eforturi de reconstrucţie post-război.
Un raport al Pentagonului, declasificat anul trecut, mai arată că Serbia ar fi furnizat de asemenea arme şi muniţii Ucrainei, în pofida relaţiilor sale apropiate cu Moscova.
În perioada scursă din 2022, preşedintele sârb Aleksandar Vucic s-a întâlnit cu Volodimir Zelenski de trei ori în cadrul unor reuniuni internaţionale, ultima lor întâlnire având loc la Tirana, în Albania, în luna februarie.